TJK-E bi eşkerayîyêke venga pêro kurdan û dostanê înan da ke vera hêrişan û gefanê vera Şingalî 3ê tebaxe de bi şîarê 'Seba Şingalê azad û xoserî ma xoverdayîşî pîl bikerê' vejîyê meydanan û bernameyê çalakîyan eşkera kerd.
Eşkerayîye de ame vîrvistene ke DAÎŞî 3ê tebaxa 2014î de hêrişê Şingalî kerd û bi hezaran êzidîyî qetil kerdî, cinîyê êzidîyî remnayî û ancax pê têkoşînê gerîlayan DAÎŞ ame vindarnayene. TJK-E îfade kerd ke dewleta tirke ya îşxalkere û PDK vera Şingalî plananê hêriş û îşxalî kenê û Peymana 9ê Teşrîna Verêne zî îsbatê ney o.
TJK-E vat: ''Verê êzidîyan û cinîyan ê êzidîyan de mesuldarî û erkê ma est ê. Ganî seba komelê êzidîyan dezgehê mîyanneteweyî û rayaumûmîya dinya têbigêrê. Coka
-Ganî qirkerdişê Şingalî sey 'Jenosîdê Êzidîyan' û Roja Qirkerdişê Cinîyan bêro qebulkerdene.
-Ganî statuyê Şingalî û Îdareyo Xoser ê Şingalî bêro şinasnayene.
-Seba xelisnayîşê cinîyanê ke destê DAÎŞî de esîr ê, sere de têgêrayîşê cinîyan pêro hêzê demokrat û averwazî têbigêrê.
-Ganî îradeyê şarê êzidîyan bêro şinasnayene.
-Seba agêrayîşê şarê Şingalî ganî şertî bêrê awankerdene.
Ma reyna nê qirkerdişî şermezar kenê û soz danê ke Êzidxanê azadî û xoserî awan bikerê. Ma do nê qirkerdişî xo vîr a nêkerê û nêdê vîrakerdene. Wext wextê wayîrvejîyayîşê Şingalî yo. Ma venga pêro cinîyan, şarê ma û dostanê ma danê ke bi xurtî tewrê çalakîyanê 3ê tebaxe bibê.
Bernameyê çalakîyan wina yo:
Almanya
Berlin: Brandenburger tor / Saete: 18:00
Hannover: HBF /Saete: 17:00
Bremen: Verê Parlamentoyî / Saete: 16:00
Kiel: Europa platz / Saete: 15:00
Hamburg:  Jungfernsteig / Saete: 16:00
Frankfurt: Ni Una Memos Platz / Saete: 18:00
Darmstadt: Luisen platz / Saete: 18:00
Mannheim: Paradeplatz  / Saete: 18:00
Saarbrucken: Europa Galerie / Saete: 18:30
Koln: Domplatz / Saete: 10:00
Wesel: Am Berliner Tor / 16:00
Essen: Admut-Körner-Platz / Saete: 19:30
Dortmund: Kampstr / Saete: 18:30
Bielefeld: HBF / Saete: 17:00
Stuttgart: Schlossplatz / Saete: 18:00
Celle: Poststr / Saete:12:00
Achim: Am Markplatz / Saete: 17:00
İsviçre
Basel: Schlifflande Rheinbrucke / Saete:18:30
Bern: Verê Bahnhofî/ Saete: 18:00
Aarau: Verê Bahnhofî / Saete: 18:00
Luzern: Verê Bahnhofî / Saete: 18:00
Cenevre: Verê Ofîsê NYyî / Saete:13:00
Fransa-Paris: Meydanê Republique / Saete: 18:00
İsveç-Stockholm: Soltorget / Saete: 16:30
Danimarka-Kopenhag: Nytorv Platz / Saete:17:00
Norveç-Oslo:  Eidsvolls Plass / Saete:11:00
Belçîka-Liege: Verê Gare Guillemins / Saete: 15:00
Avusturya-Viyana:  Stephansplatz / Saete: 17:00
Kibris-Limasol: Navenda-Çanda-Kurda(Teofilos) Saete: 19:00
